paragraph_text: Film je bio prekretnica za Elvisa. Do tada je glumio likove buntovnika koji su podsjećali na Jamesa Deana - u filmovima Voli me nježno, Jailhouse Rock i King Creole. Međutim, Elvisov menadžer, Tom Parker, je imao druge planove za pjevača. G.I. Blues je bio prvi Elvisov film u dvije godine nakon povratka iz vojske, te će postaviti uzor za sljedeće filmove - nekoliko djevojaka, nekoliko avantura i nekoliko pjesama. Kad se to pomiješa, dobije se zabava, a Taurog, sada u šezdesetima, je bio pravi čovjek za to. Parker je bio toliko oduševljen njegovim radom na G.I. Blues da je u sljedećih 8 godina Taurog režirao 8 novih Elvisovih filmova - Blue Hawaii (1961.), ''Girls! Girls! Girls (1962.), It Happened at the World Fair (1963.), Tickle Me (1965.), Spinout (1964.), Double Trouble (1967.), Speedway (1968.) i Live a Little, Love a Little (1968.). Iako su neki bili bolji od drugih (a neki su bili gotovo identični), Taurog je tvrdio da su Elvisovi filmovi imali pravu mjeru.